b'\n_START_ARTICLE_\nMark Lazarevi\xc4\x8d Levi\n_START_SECTION_\n\xc5\xbdivljenje in delo\n_START_PARAGRAPH_\nLevi se je rodil bogati judovski dru\xc5\xbeini. Postal je vsestranski \xc4\x8dlovek, katerega \xc5\xbeivljenjski moto je bil, da je treba poiskusiti vse. Kot pisatelj je za seboj pustil le eno delo: Zgodba s kokainom (1934), objavljen pod psevdonimom Mihail Agejev. Roman je bil prvi\xc4\x8d objavljen v pari\xc5\xa1ki reviji._NEWLINE_Ko je bil roman leta 1989 objavljen v ri\xc5\xa1ki reviji Vrelec (rusko \xd0\xa0\xd0\xbe\xd0\xb4\xd0\xbd\xd0\xb8\xd0\xba), je vpra\xc5\xa1anje o avtorju zopet postalo aktualno. Dolgo \xc4\x8dasa je prevladovala teorija, da je avtor romana Vladimir Nabokov. Na\xc2\xa0\xc2\xbbsled\xc2\xab\xc2\xa0so pravemu avtorju pri\xc5\xa1li potem, ko so ugotovili, da gre za izredno avtobiografsko delo in so med maturanti zasebne gimnazije P.\xc2\xa0F. Krejmana v Moskvi na\xc5\xa1li kar nekaj sovpadajo\xc4\x8dih priimkov tako dijakov kot profesorjev. Junak romana se je tako kot avtor vpisal na Moskovsko pravno fakulteto. Skrivnostnega avtorja so odkrili potem, ko so iz Moskovske univerze dobili njegovo kartoteko iz leta 1952, v kateri je zapisano, da je kasneje neki Mark Levi predaval Erevanski pedago\xc5\xa1ki fakulteti.'